วิริยะลั่นตรึงเบี้ยถึงกลางปี’57
ยอมแบกต้นทุนรอผลสรุปรถคันแรกตั้งเป้าปั๊มเบี้ยปีนี้อีก3หมื่นล้านบาท
26 ก.พ. 2556

ยอมแบกต้นทุนรอผลสรุปรถคันแรกตั้งเป้าปั๊มเบี้ยปีนี้อีก3หมื่นล้านบาท
วิริยะประกันภัย ยอมแบกต้นทุน ต้นทุนรถคันแรกยังไม่ชัด รอสรุปผลกลางปี 2557
นายกฤษณ์ หิญชีระนันทน์ ผู้จัดการฝ่ายการตลาด บริษัท วิริยะประกันภัย เปิดเผยว่า แม้ต้นทุนการดำเนินงานทั้งค่าซ่อมรถและค่ารักษาพยาบาลจะเพิ่มขึ้น แต่บริษัทยังไม่มีนโยบายปรับขึ้นค่าเบี้ยในขณะนี้ โดยเฉพาะผลกระทบจากโครงการรถคันแรกที่ยังส่งมอบรถไม่หมด ซึ่งคาดว่าคงใช้เวลาถึงไตรมาส 3 ปีนี้ ทำให้ช่วงเวลานี้ยังเห็นภาพได้ไม่ชัดเจน
“เราคงต้องใช้เวลาเก็บข้อมูลถึงประมาณกลางปีหน้า ถึงจะทราบว่าจำเป็นต้องขึ้นค่าเบี้ยหรือไม่ หรือขึ้นเฉพาะรถยนต์บางกลุ่ม” นายกฤษณ์ กล่าว
นายกฤตวิทย์ ศรีพสุธา กรรมการและที่ปรึกษา บริษัท วิริยะประกันภัย กล่าวว่า บริษัทตั้งเป้าเติบโตในปีนี้ให้ได้ไม่ต่ำกว่า 15% หรือทำเบี้ยไม่ต่ำกว่า 3 หมื่นล้านบาท โดยคาดว่ายังได้รับผลดีจากโครงการรถคันแรกไม่ต่ำกว่าอีก 6 เดือน และตั้งเป้าเบี้ยต่ออายุให้เพิ่มเป็น 80% จากเดิมอยู่ที่ 70% ทั้งนี้ภายในปี 2557 ตั้งเป้าเพิ่มตัวแทนใหม่อีก 3,000 คน รวมเป็น 1 หมื่นคน เพื่อสร้างยอดขายให้เพิ่มขึ้น 
สำหรับผลการดำเนินงานในปี 2555 บริษัทมีเบี้ยรับรวม 28,011 ล้านบาท เติบโต 28% แบ่งเป็นเบี้ยประกันภัยรถยนต์ 25,577 ล้านบาท